Diari Oficial de la Generalitat Valenciana


Sumari del DOGV 8931, del 21-10-2020 (2020/8396)

Notificació de la sentència dictada en el procediment ordinari número 456/2017.
-------------------------------------------------------------------------------

### Dades del document

Número de DOGV
:   8931

Data del DOGV
:   21-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8396


Organisme emissor
:   Jutjat de Primera Instància Número 5 de Sueca

Tipus de document
:   Edicte

Notificació de la sentència dictada en el procediment ordinari número 456/2017. [2020/8396]  
Demandant: Bankia, SA.  
Procurador: Francisco Abajo Abril  
Lletrada: Marta Vanaclocha Ferrer  
Demandat: José Raúl Moreno Sanjuán, María Company Palomares i María José Sanjuán Company  
Procurador: Manuel Ángel Hernández Sanchis  
Sentencia número 160/2019  
  
Sueca, 11 de desembre de 2019.  
Vistos per mi, Lucía Majordomo Luján, magistrada jutgessa titular del Jutjat de Primera Instància número 5 dels de Sueca, les presents actuacions de judici ordinari, registrades amb el número 456/2017i seguides entre les parts: d'una banda, com a demandant Bankia, SA, representada pel procurador Francisco Abajo Abril, assistit per lletrat; d'una altra, com a demandats Jose Raúl Moreno Sanjuán, en rebel·lia, i María Company Palomares, com a successora processal de María José Sanjuán Company, morta, sobre declaració de venciment anticipat.  
  
Decidisc  
Que estimant parcialment la demanda formulada pel procurador Francisco Abajo Abril, en nom i representació de Bankia, SA.  
- He de declarar i declare el venciment anticipat de la total obligació de pagament establida en el contracte de préstec hipotecari, convingut per les parts mitjançant escriptura autoritzada el dia 22 de gener de 2007 pel notari de València, Severino José Cebolla Camarena (núm. 126 de protocol).  
- He de condemnar i condemne els prestataris al pagament de la totalitat de les quantitats degudes a l'actora pel principal que, a data 2 de setembre de 2015, ascendeixen: el capital encara no vençut, a 48.984,48 euros, i l'import impagat per capital vençut, a 49.380,41 euros, més els interessos remuneratoris pactats, reportats fins al complet pagament de les quantitats degudes.  
- He de declarar i declare la nul·litat, pel seu caràcter abusiu, de la clàusula financera núm. 6 de l'escriptura de data 22 de gener de 2007, que al·ludeix als interessos de demora, i en la qual s'estableix que aquest interés es calcularà incrementant en 6 punts l'interés ordinari.  
Notifiqueu aquesta resolució a les parts i feu-los saber que en la seua contra cal interposar recurs d'apel·lació davant l'Audiència Provincial, mitjançant escrit que haurà de presentar-se en aquest jutjat en el termini dels vint dies següents al de la seua notificació.  
Tot aquell que pretenga interposar recurs contra sentències o actuacions que posen fi al procés o que impedisquen la seua continuació, consignarà com a depòsit 50 euros, si es tracta de recurs d'apel·lació.  
L'admissió del recurs necessitarà, en interposar-lo -si es tracta de resolucions interlocutòries-, en presentar el recurs de queixa, en presentar la demanda de rescissió de sentència ferma en la rebel·lia i revisió, o en anunciar-lo o preparar-lo -en els altres casos-, que s'haja consignat en l'oportuna entitat de crèdit i en el compte de depòsits i consignacions obert a nom del jutjat o del tribunal, la quantitat objecte de depòsit; fet que haurà de ser acreditat.  
Lliureu i uniu testimoniatge d'aquesta resolució a les actuacions; incloeu-ne l'original en el llibre de sentències.  
Així, per aquesta sentència meua, ho pronuncie, ordene i signe.»  
  
I com que el demandat José Raúl Moreno Sanjuán, es troba en parador ignorat, s'expedeix el present perquè li servisca de notificació en forma.  
  
Sueca, 3 de febrer de 2020.- La lletrada de l'Administració de justícia: María José Segóvia Albarañez.